OpenLLM-France/wikimedia huggingface dataset:
# Molinet de cafè

El molinet de cafè és un estri de cuina que serveix per a polvoritzar els grans sencers de cafè just abans de preparar-se una beguda de cafè, per així poder gaudir millor de la seva aroma.
Fins fa poc se solien usar molinets mecànics amb una manovella, que a més eren més ecològics, ja que no gasten electricitat ni cap tipus d'energia combustible, però actualment, a més que la tendència és usar-los cada cop menys, n'existeixen també d'elèctrics. També hi ha molinets de cafè professionals, que entre altres coses acostumen a permetre escollir entre diverses mides de gra en pols polvoritzat, per a adaptar-lo a cada tipus de cafetera.
Els molinets de cafè de vegades es poden usar també per a moldre pebre, fruita seca o altres aliments.

## Tipus de molinets

Podem trobar dos tipus diferents de molinets segons la manera en com polvoritzen els grans de cafè. Es tracta dels que trituren fent servir ganivets o bé moles.
* Molinet de ganivets. Es poden fer servir per a moldre altres menes de productes com espècies, llavors o fruits secs.
* Molinet de moles. Són perfectes per als aficionats, ja que tenen dos engranatges més afilats. Els molinets de moles ceràmiques poden tenir moles de plaques planes, que no acaben agradant massa als usuaris perquè es poden escalfar massa. Tot i així, la majoria de molinets de gamma alta estan dissenyats perquè això no passi.

## Referències

Le Succès de la Turquie dans la Greffe de Cheveux Turquie
La Turquie, en tant que pays leader dans le tourisme médical, a acquis une grande réputation dans le domaine de la greffe de cheveux. Le pays compte de nombreux médecins expérimentés et des cliniques modernes spécialisés dans la greffe de cheveux. Les services de greffe de cheveux en Turquie se distinguent non seulement par leur haute qualité, mais aussi par leur coût abordable.
* ↑ «Tipos de cafeteras» (en castellà). Cafeteras, 29-12-2020. [Consulta: 29 desembre 2020].
* ↑ «Mejores molinillos» (en castellà). Pol, 2015. [Consulta: 27 gener 2016].
* ↑ «Estepera» (en frances), 21-08-2024.
# Paul Metz

Paul Metz (Copenhaguen, 17 de novembre de 1892 - Gentofte, Hovedstaden, 8 de setembre de 1975) va ser un jugador d'hoquei sobre herba danès que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de plata com a membre de l'equip danès en la competició d'hoquei sobre herba.

## Referències

* ↑ «Paul Metz Olympic Results». sports-reference.com. Arxivat de l'original el 5 d’agost 2017. [Consulta: 5 agost 2017].
# Andreas Rasmussen

Andreas Engelbert Rasmussen (Aalborg, Jutlàndia Septentrional, 15 de març de 1893 - Aalborg, 23 de febrer de 1967) va ser un jugador d'hoquei sobre herba danès que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de plata com a membre de l'equip danès en la competició d'hoquei sobre herba.

## Referències

* ↑ «Andreas Rasmussen Olympic Results». sports-reference.com. Arxivat de l'original el 13 de desembre 2012. [Consulta: 5 agost 2017].
# Geometry Dash

Geometry Dash es un videojoc desenvolupat a Suècia per part de Robert Topala i publicat per la seva companyia "RobTop Games".RobTop Games. És un "Pay to Play" del 2013 tot-hi que hi ha versions gratuïtes del joc com per exemple Geometry Dash Lite i altres. El joc conté 26 nivells oficials i més de 97 milions de nivells fets pels jugadors. Cada nivell té música pròpia. El joc inclou editors de nivells, mapes, monedes ocultes i diversos icones i modes de joc.

## Referències

* 1 2 «Track of the Day: 'Geometry Dash' by Robert Topala», 24-08-2017.
# Cal Jovans

Cal Jovans és una casa de Torà, a la comarca del Solsonès, inclosa a l'Inventari del Patrimoni Arquitectònic de Catalunya. Forma part del conjunt de cases que tanquen, pel nord, la plaça de la Font, on hi dona la façana principal. La porta d'accés s'obre a la petita façana del darrere, al carrer Vila Vella. La llinda de la porta duu inscrita la data "1712".

## Descripció

Gran casalot del segle xviii amb elements destacables que ens fa pensar que es tractava d'un palauet notable.
A la planta baixa observem dues portades rectangulars, una més petita que l'anterior. La gran presenta una llinda amb una inscripció que diu el següent: "FRANCISCO SOLER Y NATURAL DE CLARET AÑ 1864".
Al primer pis apareixen tres finestres rectangulars amb reixa de ferro colat; la de l'extrem dret és una mica més petita que les altres dues. A la segona planta trobem una porta balconera rectangular amb balcó de forja i dues finestres quadrangulars amb ampit a banda i banda. El tercer pis presenta una gran obertura amb arc rebaixat i barana de forja que s'obre a una galeria. A cada extrem de la galeria una porta balconera amb reixa de forja. Entre la galeria i el balcó de la dreta hi ha un rellotge de sol que pren gran part del protagonisme de la façana. L'últim pis presenta dues obertures amb arc escarser i barana de forja, i a l'extrem esquerre una finestreta quadrangular.
Un dels elements més interessants d'aquesta casa el trobem a la façana del darrere, on apareix una finestra geminada gòtica que ens fa pensar que aquesta casa era propietat d'una de les famílies benestants del municipi.
Tota la façana presenta un paredat de pedra irregular i en el cas dels dos pisos superiors, aquests estan arrebossats.
* Finestra geminada
* Rellotge de sol
* Façana c.Vila Vella

## Referències

* 1 2 3 4 5 «Cal Jovans». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 8 març 2015].

## Bibliografia

* Coberó, Jaume; Garganté, Maria; Oliva, Jordi [et al.].. Inventari del Patrimoni Arqueològic, Arquitectònic i Artístic de la Segarra. Vol.II Torà. Hostafrancs: Fundació Jordi Cases i Llebot, Abril 2000, p. 128. ISBN 84-607-0408-4.
# Hoquei Club Salt

L'Hoquei Club Salt (HC Salt) és un club d'hoquei sobre patins de Salt, fundat l'any 1992. Centrat en les categories de formació, durant la dècada de 2000 va destacar l'equip sènior femení, aconseguint la temporada 2002-03 un subcampionat de Lliga catalana, una Copa de Catalunya i un Campionat d'Espanya. Entre d'altres membres, van destacar les jugadores Raquel Mallén, Tània Pardo i Cristina Barceló, que foren internacionals amb la selecció espanyola.

## Palmarès

* 1 Copa Catalunya d'hoquei sobre patins femenina: 2002-03
* 1 Campionat d'Espanya d'hoquei patins femení: 2002-03
* 1 Campionat de Catalunya FEM11: 2021-2022

## Referències

* ↑ «Hoquei Club Salt». Enciclopèdia de l'esport català. Barcelona: Grup Enciclopèdia Catalana.

## Enllaços externs

* Hoquei Club Salt - Lloc web oficial
# Royal Court Theatre

El Royal Court Theatre és un teatre britànic de la ciutat de Londres, Anglaterra, situat a la Sloane Square, al barri de Kensington i Chelsea. Es tracta d'un teatre no comercial, l'objectiu principal del qual és la promoció del teatre contemporani. Des del 1956 és propietat de la seva companyia de teatre resident, la the English Stage Company.

## Referències

* ↑ Arxivat 2010-06-06 a Wayback Machine. Información detallada en la página del centro de investigación The Ransom Center, Universidad de Texas, Austin.

## Enllaços externs

* Royal Court Theatre website
* The Guardian, 21 July 2009, The Royal Court Upstairs marks 40 years of scaling new heights
* History of the Royal Court Theatre
* The English Stage Company/Royal Court Theatre Archive is held by the Victoria and Albert Museum Theatre and Performance Department.
# Penya Barcelonista Barcilona

La Penya Barcelonista Barcilona, conegut com a Penya Barcelonista Barcilona Deco Parquet per motius comercials, fou un club de futbol femení català. Es fundà el 1981 pels germans Pubill, Vicenta, Francina i Jaume, arran d'una escissió del Futbol Club Barcelona, llavors anomenat Penya Femenina Barcelonista. Fou un dels primers equips dominadors del futbol femení català durant la dècada del 1980, guanyant quatre Lligues catalanes de forma consecutiva (1982-86) i tres Copes Generalitat (1983, 1984, 1988). En l'àmbit estatal, aconseguí el subcampionat del llavors Campionat d'Espanya (1985) i guanyà la primera edició de la Lliga espanyola (1988-89).

## Referències

* ↑ «Francina Pubill Font». Enciclopèdia de l'esport català. Barcelona: Grup Enciclopèdia Catalana.
* ↑ López Recasens, X. «Barcelona: los puntos sobre las "ies"». Mundo Deportivo p. 28, 03-04-1986. [Consulta: 28 juny 2024].
* ↑ López Recasens, Xavier. «La Liga habló catalán». Mundo Deportivo p. 26, 03-05-1989. [Consulta: 21 maig 2024].

## Bibliografia

* Tomás Belenguer, Manuel. Barça femení : història des dels orígens fins al triplet. Barcelona: Editorial Base, 2021. ISBN 9788419007001.
# Berndt Lindfors

Berndt Lindfors (Hèlsinki, 21 d'octubre de 1932 - 19 de febrer de 2009) va ser un gimnasta artístic finlandès que va competir durant les dècades de 1940 i 1950.
El 1952 va prendre part en els Jocs Olímpics d'Estiu de Hèlsinki, on disputà vuit proves del programa de gimnàstica. Guanyà la medalla de bronze en el concurs complet per equips. En la resta de proves destaca una setena posició en l'anelles. Quatre anys més tard, als Jocs de Melbourne, tornà a disputar vuit proves del programa de gimnàstica. Revalidà la medalla de bronze en el concurs complet per equips, mentre en la resta de proves destaca la sisena posició en les barres paral·leles.
A nivell nacional guanyà set campionats finlandesos en diverses modalitats.

## Referències

* ↑ «Berndt Törbjorn Lindfors 1932 - 2009 BillionGraves Record» (en anglès). [Consulta: 31 maig 2021].
* ↑ Berndt Lindfors a Sports Reference (arxivat)
* ↑ «Olympedia – Berndt Lindfors». [Consulta: 31 maig 2021].
* ↑ Suuri olympiateos. [12. Urheilukunniamme puolustajat : Suomen olympiaedustajat 1906-2000] (en finlandès). Jyväskylä: Graface, 2001, p. 163. ISBN 951-98673-1-7.
* ↑ Arponen, Antti O. Olympiakisat Ateenasta Atlantaan. Porvoo: WSOY, 1996, p. 162-163, 179. ISBN 951-0-21072-2.
# Bert Schneider

Julius Gustav Albert "Bert" Schneider (Cleveland, Ohio, 1 de juliol de 1897 - 20 de febrer de 1986) va ser un boxejador estatunidenc de naixement, però canadenc d'adopció que va competir en els anys posteriors a la Primera Guerra Mundial.
Amb 9 anys es traslladà a viure a Mont-real (Quebec), on practicà diversos esports. Amb l'esclat de la Primera Guerra Mundial va intentar unir-se a la Royal Canadian Army, però va ser rebutjat perquè no havia obtingut encara la ciutadania canadenca. Aleshores va decidir entrenar fort per ser un bon boxejador. El resultat fou la victòria en els campionats canadencs del pes wèlter el 1919 i 1920.
El 1920 va prendre part en els Jocs Olímpics d'Anvers, on guanyà la medalla d'or de la categoria del pes wèlter, del programa de boxa.
Entre 1921 i 1927 lluità com a professional, amb un balanç de 18 victòries, 23 derrotes i 2 nuls. El 1975 fou incorporat al Canadian Sports Hall of Fame.

## Referències

* 1 2 «Bert Schneider Olympic Results». sports-reference.com. Arxivat de l'original el 18 d'abril 2020. [Consulta: 13 setembre 2017].
* ↑ Professional boxing record for Bert Schneider a BoxRec
# Bertil Ohlson

Bertil Gustaf Emanuel Ohlson (Kristianstad, Escània, 22 de gener de 1899 – Linköping, 6 de setembre de 1970) va ser un atleta suec que va competir a començaments del segle xx.
El 1920 va prendre part en els Jocs Olímpics d'Anvers, on disputà dues proves del programa d'atletisme. En el decatló guanyà la medalla de bronze, mentre en l'altra prova combinada, el pentatló, finalitzà en setena posició.
El 1922 fou campió nacional de decatló.

## Referències

* 1 2 «Bertil Ohlson Olympic Results». sports-reference.com. Arxivat de l'original el 17 d'abril 2020. [Consulta: 16 octubre 2017].
# Bertil Uggla

Bertil Gustafsson Uggla (Solna, 19 d'agost de 1890 – Karlstad, 29 de setembre de 1945) va ser un atleta, pentatleta modern i tirador suec que va competir durant el primer terç del segle xx. Durant la seva carrera esportiva disputà quatre edicions dels Jocs Olímpics, entre 1912 i 1924 i guanyà dues medalles de bronze.
El 1912, als Jocs d'Estocolm, disputà la prova del salt de perxa del programa d'atletisme. En ella guanyà la medalla de bronze amb un millor salt de 3m 80 cm, empatat amb el canadenc William Happenny i l'estatunidenc Frank Murphy.
Uggla fou tres cops campió de Suècia de salt de perxa (1909, 1911-12), a banda de competir a bon nivell en els 110 metres tanques i el decatló.
Un cop finalitzada la Primera Guerra Mundial Uggla centrà els seus esforços en l'esgrima. El 1920, als Jocs d'Anvers, disputà dues proves del programa d'esgrima, l'espasa per equips, on fou onzè, i l'espasa individual, on fou eliminat en sèries.
El 1924, als Jocs de París, tornà a disputar la prova espasa per equips, on fou eliminat en sèries. En canvi, en la del pentatló modern guanyà la medalla de bronze, rere els seus compatriotes Bo Lindman i Gustaf Dyrssen.
El 1928, a Amsterdam, disputà els seus quarts i darrers Jocs Olímpics. Disputà les proves de floret individual, on fou dotzè, i d'espasa per equips, on fou eliminat en sèries.
En el seu palmarès també destaquen dues medalles al campionat del món d'esgrima en la prova d'espasa per equips: de plata el 1935 i de bronze el 1934.
Uggla era un fill del general Gustav Uggla i germà gran del pentatleta modern Bengt Uggla. Entre 1929 i 1945 va fer un programa de gimnàstica matinal a la ràdio sueca. A més a més va ser dirigent de les federacions sueques de gimnàstica (1920-1926) i esgrima (1925-1928) i entre 1928 i 1945 va ser membre del Comitè Olímpic Suec. Uggla va morir en un accident mentre es preparava per a una competició d'hípica, als afores de Karlstad, el 1945.

## Referències

* 1 2 3 4 5 «Bertil Uggla Olympic Results». sports-reference.com. Arxivat de l'original el 19 de maig 2011. [Consulta: 17 setembre 2016].
* ↑ (suec) "NR 16 – Bertil G-son Uggla 1890–1945" – www.storagrabbar.se
* ↑ (suec) "Morgongymnastik med Bertil Uggla."– SR Minnen
* ↑ Bertil Uggla. Swedish Olympic Committee
# Bertram Macdonald

Bertram Macdonald (Birmingham, 25 de maig de 1902 - Warwickshire, 28 de desembre de 1965) va ser un atleta anglès que va competir durant la dècada de 1920.
El 1924 va prendre part en els Jocs Olímpics de París, on guanyà la medalla de plata en la prova dels 3.000 metres relleus del programa d'atletisme, formant equip amb George Webber i Harry Johnston.

## Millors marques

* 880 iardes. 1' 56.3" (1928)
* 1.500 metres. 4' 01.2" (1923)
* Milla. 4'18.0" (1925)
* 3.000 metres. 8' 44.0" (1924)

## Referències

* 1 2 «Bert Macdonald Olympic Results». sports-reference.com. Arxivat de l'original el 6 de gener 2015. [Consulta: 20 maig 2018].
* ↑ Bertram MacDonald. trackfield.brinkster.net
# Betty Slade

Betty Slade (Leicester, 18 de juny de 1921 - 3 de novembre de 2000) fou una saltadora anglesa que va competir durant la dècada de 1930.
El 1936 va prendre part en els Jocs Olímpics d'Estiu de Berlín, on fou novena en la prova de trampolí de 3 metres del programa de salts.
En el seu palmarès destaca una medalla d'or al Campionat d'Europa de natació de 1938, per davant de Gerda Daumerlang i Edna Child.

## Referències

* ↑ «Olympedia – Betty Slade». [Consulta: 3 octubre 2020].
* 1 2 Betty Slade a Sports Reference (arxivat)
* ↑ «European Swimming Championships (Women)». [Consulta: 2 octubre 2020].
# Astra Klovāne

Astra Klovāne (nascuda el 13 d'octubre de 1944 a Baldone com a Astra Ērgle) és una jugadora d'escacs letona.

## Resultats destacats en competició

Va aprendre a jugar als escacs a onze anys. Els seus mestres foren el seu pare i el seu germà, però el seu primer entrenador fou Zigurds Pigits. El 1959, a 15 anys, va guanyar el campionat juvenil femení de Letònia, i dos anys després va guanyar el campionat del Club Baldone. El 1961 va compartir els llocs 1r-3r en un torneig a Moscou.
Klovāne va guanyar set cops el campionat de Letònia femení, els anys 1963, 1964, 1965, 1969, 1970, 1977, i 1978, els tres primers sense perdre cap partida. També va guanyar el campionat femení de Riga el 1964, i els campionats letons femenins de ràpides els anys 1977, 1978, i 1981.

### Participació en competicions per equips

Astra Klovāne va jugar representant Letònia en competicions soviètiques:
* El 1962, obtingué el millor resultat al desè tauler al 8è Campionat Soviètic per equips a Leningrad (+3, =5, -0).
* El 1967, obtingué el millor resultat al novè tauler al 10è Campionat Soviètic per equips a Moscou (+6, =2, -1).

## Vida personal

El 1968 Astra Klovāne es va graduar a la facultat de llengües estrangeres de la Universitat de Letònia i va començar a treballar de periodista. Klovāne participà activament en la reconstrucció del Comitè Olímpic de Letònia, i durant alguns anys fou presidenta de la seva comissió d'auditoria. Estigué casada amb el nou cops campió de Letònia d'escacs Jānis Klovāns (1935–2010) i hi tingué dues filles.

## Referències

* ↑ «Nota biogràfica de Astra Klovāne» (en anglès). Chessgames.com. [Consulta: 15 març 2015].
* ↑ http://www.chessds.lv/ Chapter "Tournaments - Latvijas čempionātu rezultāti"
* ↑ Leningrad
* ↑ Moscow
* ↑ «Janis Klovans dies at 75». ChessVibes, 07-10-2010. Arxivat de l'original el 12 octubre 2010. [Consulta: 22 octubre 2010]. (anglès)

## Bibliografia

* Žuravļevs, N.; Dulbergs, I.; Kuzmičovs, G. (1980), Latvijas šahistu jaunrade, Rīga, Avots., pp. 99 – 101 (en letó).

## Enllaços externs

* Bartelski, Wojciech. «Fitxa d'Astra Klovāne a Olimpbase, partides de la copa soviètica per equips» (en anglès). olimpbase.org. [Consulta: 14 gener 2015].
* Bartelski, Wojciech. «Fitxa d'Astra Klovāne a Olimpbase, partides del campionat de la URSS per equips» (en anglès). olimpbase.org. [Consulta: 14 gener 2015].
# Bianca Ambrosetti

Bianca Ambrosetti (Pavia, 1 de març de 1914 - Mòdena, 30 de novembre de 1928) va ser una gimnasta artística italiana que va competir durant la dècada de 1920.
El 1928 va prendre part en els Jocs Olímpics d'Amsterdam, on guanyà la medalla de plata en el concurs complet per equips del programa de gimnàstica.
Ambrosetti va morir pocs mesos després, amb tan sols 14 anys, per culpa d'una tuberculosi que ja patia durant la disputa dels Jocs. Aquesta prematura mort la converteix en la participant olímpica més jove en morir de totes les edicions dels Jocs disputades.

## Referències

* ↑ Bianca Ambrosetti a olympic.org
* 1 2 «Bianca Ambrosetti Olympic Results». sports-reference.com. Arxivat de l'original el 18 d'abril 2020. [Consulta: 30 maig 2018].
# Bianka Schwede

Bianka Schwede (Dresden, 9 de gener de 1953), de casada Borrmann, és una ex-remadora alemanya que va competir sota bandera de la República Democràtica Alemanya durant la dècada de 1970.
El 1976 va prendre part en els Jocs Olímpics de Mont-real, on guanyà la medalla d'or en la competició del quatre amb timoner del programa de rem. Formà equip amb Karin Metze, Gabriele Lohs, Andrea Kurth i Sabine Heß. En el seu palmarès també destaquen tres medalles d'or al Campionat del món de rem.

## Referències

* ↑ «Bianka Schwede Olympic Results». sports-reference.com. Arxivat de l'original el 18 d'octubre 2012. [Consulta: 16 octubre 2019].
* ↑ Fitxa a worldrowing.com
# Bill Carr

Bill Carr (anglès: William Arthur «Bill» Carr) (Pine Bluff, 24 d'octubre de 1909 - Tòquio, 14 de gener de 1966) va ser un atleta estatunidenc, especialista en curses de velocitat, que va competir durant la dècada de 1930.
Nascut a Arkansas, Carr estudià a la Mercersburg Academy, on fou entrenat per Jimmy Curran, i a la Universitat de Pennsilvània, on ho fou per Lawson Robertson, medallista als Jocs Olímpics de 1904. Carr no guanyà cap cursa important fins al 1932. Als campionats de l'IC4A d'aquell any va causar una gran sorpresa en millorar el rècord del món de les 440 iardes que posseïa Ben Eastman. Poques setmanes més tard va repetir la fita als Trials Olímpics.
El 1932 va prendre part en els Jocs Olímpics de Los Angeles, on va disputar dues proves del programa d'atletisme. En els 400 metres va guanyar la medalla d'or amb un temps de 46,2", cosa que suposava un nou rècord del món. En els 4x400 metres relleus, formant equip amb Ivan Fuqua, Edgar Ablowich i Karl Warner, guanyà una segona medalla d'or, alhora que establiren un nou rècord del món amb un temps de 3'08.2".
Un accident de cotxe el 1933 posà punt final a la seva carrera esportiva.

## Millors marques

* 400 metres llisos. 46.2" (1932)

## Referències

* 1 2 3 4 «Bill Carr Olympic Results». sports-reference.com. Arxivat de l'original el 29 de desembre 2011. [Consulta: 20 maig 2019].
* ↑ Fitxa a trackfield.brinkster.net
# Birgit Heinecke

Birgit Heinecke (Magdeburg, 10 d'abril de 1957) fou una jugadora d'handbol alemanya que va competir sota bandera de la República Democràtica Alemanya durant la dècada de 1970.
El 1978 va guanyar el Campionat del món d'handbol que es va disputar a Txecoslovàquia. Dos anys més tard va prendre part en els Jocs Olímpics de Moscou, on guanyà la medalla de bronze en la competició d'handbol.

## Referències

* ↑ Volker Kluge: Das große Lexikon der DDR-Sportler. Die 1000 erfolgreichsten und populärsten Sportlerinnen und Sportler aus der DDR, ihre Erfolge und Biographien. Schwarzkopf & Schwarzkopf, Berlin 2000, ISBN 3-89602-348-9.
* ↑ «Birgit Heinecke Olympic Results». sports-reference.com. Arxivat de l'original el 17 de desembre 2012. [Consulta: 3 agost 2019].
# Birgit Schütz

Birgit Schütz (Brandenburg an der Havel, 8 d'octubre de 1958) és una ex-remadora alemanya que va competir sota bandera de la República Democràtica Alemanya durant la dècada de 1970.
El 1980 va prendre part en els Jocs Olímpics de Moscou, on guanyà la medalla d'or en la competició del vuit amb timoner del programa de rem. En el seu palmarès també destaca una medalla de plata al Campionat del món de rem.

## Referències

* ↑ «Birgit Schütz Olympic Results». sports-reference.com. Arxivat de l'original el 18 d'abril 2020. [Consulta: 14 octubre 2019].
* ↑ «Fitxa a worldrowing.com». Arxivat de l'original el 2021-01-07. [Consulta: 10 gener 2021].
# Dariusz Świercz

Dariusz Świercz (Tarnowskie Góry, 31 de maig de 1994), és un jugador d'escacs polonès, que té el títol de Gran Mestre des de 2009, quan el va assolir a l'edat de 14 anys, 7 mesos i 29 dies, cosa que el convertí en un dels GM més joves de la història. El 2018 va canviar de Federació i va passar a representar internacionalment els Estats Units.
A la llista d'Elo de la FIDE del gener de 2022, hi tenia un Elo de 2656 punts, cosa que en feia el jugador número 10 (en actiu) dels Estats Units, i el 88è del món. El seu màxim Elo va ser de 2670 punts, a la llista de l'agost de 2019.

## Resultats destacats en competició

El 2011, es proclamà Campió del món juvenil a Chennai (Índia), en empatar al primer lloc amb 10½ punts de 13 amb l'armeni Robert Hovhannisian, però superar-lo per millor desempat. Aquest resultat li valgué una plaça per a la Copa del Món de 2013 on va eliminar Vadim Zviàguintsev a la primera ronda, però fou eliminat per Aleksandr Grisxuk a la segona. Al Campionat de França per equips de 2013 obtingué la medalla d'or com a millor primer tauler després de puntuar 7½ punts d'11 partides i una performance de 2739.

### Participació en olimpíades d'escacs

Świercz ha participat, representant Polònia, en l'Olimpíada d'escacs de 2012 amb un resultat de (+5 =4 –1), per un 70,0% de la puntuació, amb una performance de 2705.

## Referències

* ↑ «Nota biogràfica de Dariusz Świercz» (en anglès). Chessgames.com. [Consulta: 22 novembre 2015].
* ↑ Player transfers in 2018. FIDE.
* ↑ «"Rànquing d'escaquistes per federació: Estats Units"» (en anglès). lloc web de la FIDE. [Consulta: 26 gener 2022].
* ↑ «Evolució Elo de Dariusz Świercz» (en anglès). FIDE consulta= 17 de març de 2020.
* ↑ «50th World Junior Chess Championship». chess-results.com. [Consulta: 22 novembre 2015].
* ↑ «Championnat de France des Clubs - Top 12». echecs.asso.fr. [Consulta: 22 novembre 2015].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.